Diari Oficial de la Generalitat Valenciana


Sumari del DOGV 7522, del 11-05-2015 (2015/4001)

Notificació de la sentència dictada en el procediment de modificació de mesures número 503/2014.
------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4001


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de modificació de mesures número 503/2014. [2015/4001]  
María Victoria Luna Castro, secretària judicial del Jutjat de Primera Instància número 3 de Gandia, faig saber que en el procediment de referència s'ha dictat la sentència que té l'encapçalament i la dispositiva que, literalment, diuen així:  
  
«Sentència número 104/2015  
Gandia, 28 d'abril de 2015  
Vistos per mi, Mª Victoia Donat Sarrió, magistrada jutgessa de Primera Instància número 3 d'esta ciutat i el seu partit, les presents actuacions de mesures de fills no matrimonials número 503/2014, seguides a instàncies d'Elena Liliana Lambor, representada pel procurador, senyor Palacios Belarroa, contra Horga Grigore, en situació de rebel·lia processal, amb intervenció del ministeri fiscal.  
Dispositiva  
S'estima la pretensió instada per Elena Liliana Lambor, representada pel procurador, senyor Palacios Belarroa, contra Horga Grigore, i s'adopten les mesures següents:  
Els fills menors haguts de la relació entre les parts quedaran sota la guarda i custòdia de la mare. I acorde l'atribució a l'actora de l'exercici exclusiu de la pàtria potestat, que actua sempre en benefici dels fills.  
  
S'establix una pensió alimentària a favor dels fills comuns en quantia de 180 euros al mes per a cada un d'ells, a ingressar pel pare, en el compte bancari que l'esposa designe, els cinc primers dies de cada mes. La dita suma s'actualitzarà anualment per mitjà de l'aplicació del percentatge de l'increment de l'índex de preus al consum elaborat per l'Institut Nacional d'Estadística. Els progenitors sufragaran a mitges els gastos extraordinaris.  
Tot això sense fer especial condemna en les costes causades en la present tramitació.  
Notifiqueu-ho a les parts, i feu-los saber que contra esta resolució es pot interposar recurs d'apel·lació dins dels 20 dies següents a la seua notificació.  
Mode d'impugnació: per mitjà de recurs d'apel·lació davant del tribunal que haja dictat la resolució que s'impugne dins del termini de 20 dies, comptats des de l'endemà a la notificació d'aquella. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.   
Per a interposar el recurs serà necessari haver consignat la quantitat de 50 euros en el compte de depòsits i consignacions d'este jutjat, i acreditar-ho degudament. Sense este requisit no s'admetrà a tràmit el recurs.  
Esta és la meua sentència, que pronuncie, mane i firme.»  
  
I com a conseqüència de l'ignorat parador de Grigore Horga, s'estén el present edicte perquè servisca de notificació.  
  
Gandia, 30 d'abril de 2015.- La secretària judicial: María Victoria Luna Castro.